**ՀԻՄՆԱՎՈՐՈՒՄ**

**«ՈՐՊԵՍ ՆՎԻՐԱԲԵՐՈՒԹՅՈՒՆ ՀՈՂԱՄԱՍ ԸՆԴՈՒՆԵԼՈՒ ՄԱՍԻՆ»**

**ԿԱՌԱՎԱՐՈՒԹՅՈՒՆ ՈՐՈՇՄԱՆ ԸՆԴՈՒՆՄԱՆ**

**Առկա իրավիճակը և իրավական ակտի ընդունման անհրաժեշտությունը:**

ՀՀ կառավարության 2019 թվականի դեկտեմբերի 26-ի թիվ 1922-Լ որոշմամբ հավանության է արժանացվել «Մասդար Արմենիա ծրագիր» ներդրումային ծրագիրը: կառավարության կողմից հաստատված «Այգ–1» արևային ֆոտովոլտային ծրագրի իրագործումը ենթադրում է Հայաստանի Հանրապետության Դաշտադեմ համայնքի տարածքում կայանների կառուցում՝ հաշվի առնելով երկրում արևային էներգիայի և հողմաէներգետիկայի ոլորտում զարգացումները և դեռևս չիրացված պոտենցիալը:

Կառավարության 2021 թվականի հունիսի 18-ի թիվ 1021-Ա որոշմամբ վերոնշյալ ծրագրի իրականացման ընթացքում օգտագործման համար (արևային ֆոտովոլտային կայանների կառուցում) վերոնշյալ ընկերությանը տրամադրվելու են 377.4495 հեկտար ընդհանուր մակերեսով հողամասեր:

Ծրագրի իրականացման համար անհրաժեշտ հողամասերն ունեն ընդլայնելու անհրաժեշտություն:

**Առաջարկվող կարգավորման բնույթը և ակնկալվող արդյունքը:**

Ծրագրի արդյունավետ իրականացման նպատակով անհրաժեշտություն է առաջացել Արագածոտնի մարզի Թալին համայքին պատկանող 169.8614 հա մակերեսով հողամասը նվիրաբերել Հայաստանի Հանրապետությանը, որից հետո գույքը պետք է համալրվի «Հայաստանի պետական հետաքրքրությունների ֆոնդ» փակ բաժնետիրական ընկերության (այսուհետ՝ Ընկերություն) կանոնադրական կապիտալում: Ընկերության կանոնադրական կապիտալում գույքի համալրման անհրաժեշտությունը պայմանավորված է Հայաստանի Հանրապետության կառավարության կողմից հաստատված «Այգ–1» արևային ֆոտովոլտային ծրագրի մրցութային պայմանով առ այն, որ ծրագրի իրականացնող ընկերությունում Ընկերությունն ունենալու է 15% բաժնեմասնակցություն:

 **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Նախագծի ընդունումը Հայաստանի Հանրապետության 2023 թվականի պետական բյուջեի տարեկան եկամուտների և ծախսերի փոփոխությունների չի հանգեցնում:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագիծը բխում է Հայաստանի Հանրապետության Կառավարության 2021-2026թթ.ծրագրի 3.4-րդ՝ «Էներգետիկա» բաժնի 3-րդ պարբերության պահանջներից: